Diari Oficial de la Generalitat Valenciana


Sumari del DOGV 5232, del 03-04-2006 (2006/3236)

RESOLUCIÓ de 8 de març de 2006, de la Conselleria d'Economia, Hisenda i Ocupació, per la qual s'accepta la cessió gratuïta de la parcel·la 7.096,50 m² de superfície aproximada situada a Vinaròs (Castelló), realitzada per l'ajuntament del dit municipi per a destinar-la a l'ampliació de l'hospital comarcal.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5232

Data del DOGV
:   03-04-2006

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2006/3236


Data del document
:   08-03-2006

Organisme emissor
:   Conselleria d'Economia, Hisenda i Ocupació

Tipus de document
:   Resolució

Descriptors 

:   * Vinaròs
    * transmissió de la propietat
    * cultura regional
    * propietat immobiliària

RESOLUCIÓ de 8 de març de 2006, de la Conselleria d'Economia, Hisenda i Ocupació, per la qual s'accepta la cessió gratuïta de la parcel·la 7.096,50 m² de superfície aproximada situada a Vinaròs (Castelló), realitzada per l'ajuntament del dit municipi per a destinar-la a l'ampliació de l'hospital comarcal. [2006/X3236]  
L'Ajuntament de Vinaròs, en sessió plenària realitzada el dia 13 de setembre de 2005, acordà la cessió gratuïta a la Generalitat Valenciana de la parcel·la de la seua propietat, de 7.096,50 m² de superfície aproximada, situada en la partida Murteras, de la dita població  
A proposta de la Conselleria de Sanitat, es van iniciar els tràmits legals oportuns per a la formalització de la cessió i acceptació gratuïta de la parcel·la.  
La cessió es realitza amb la finalitat de destinar la parcel·la a l'ampliació de l'hospital comarcal de Vinaròs, amb subjecció al que establix l'article 111.1 del Reglament de Béns de les Entitats Locals.  
Consta en les actuacions que l'ajuntament mencionat ha complit el que disposen els articles 109 i següents del Reglament de Béns de les Entitats Locals, així com que la Conselleria de Sanitat té previsió de despesa necessària per complir els compromisos que la Generalitat Valenciana adquirix com a conseqüència de l'acceptació de la parcel·la.  
L'article 44 de la Llei 14/2003 de 10 d'abril de Patrimoni de la Generalitat Valenciana establix al punt 1, que la Generalitat adquirirà la propietat dels béns i drets patrimonials o demanials que li cedisquen altres administracions públiques per a destinar-los a un ús públic o a la prestació de servicis públics competència de la Generalitat i en el punt 2 establix que la competència per a l'acceptació correspon al titular de la conselleria competent en matèria de patrimoni.  
L'article 27.2.c) de la Llei de Patrimoni establix que: .2. Porta implícita l'afectació de béns i drets a l'ús general o al servici públic: c) L'adquisició de béns i drets en virtut de transferència o cessió administrativa... En conseqüència, una vegada perfeccionada la cessió i acceptació, mitjançant la formalització de l'escriptura pública corresponent, l'immoble queda automàticament afecte al servici públic sanitari i adscrit a la Conselleria de Sanitat, a la qual correspon l'administració, defensa i conservació.  
Fent ús de les atribucions conferides per la legislació vigent, resolc:  
Primer  
Acceptar la cessió gratuïta de la propietat realitzada per l'Ajuntament de Vinaròs de la parcel·la que respon a la descripció següent:  
.Porció de terreny de forma sensiblement rectangular emplaçada en la partida Murteras i de dimensions en el límit sud de 139.95 metres i en el límit nord de 143,43 metres amb una amplària de 50 metres respecte al buidatge de l'hospital comarcal, el que representa una superfície aproximada de 7.096,50 m². En la zona del pou hi ha un menut trenc de superfície de 6,00 m². Els seus límits són els següents: nord, terrenys propietat de Vicente Doménech Vives i José Segura Carceller; sud, terrenys hospital comarcal; est, terrenys propietat de l'ajuntament; i oest, línia de ferrocarril.  
La parcel·la és resultat de l'agrupació de les finques següents:  
. Finca registral 26.707, de 3.441 m², inscrita en el Registre de la Propietat de Vinaròs al tom 830, llibre 270, foli 199, inscripció 1ª. Confronta: nord, resta de finca de la qual se segrega; sud, hospital comarcal; est, terrenys propietat de José Segura Carceller; i oest, línia de ferrocarril.  
Referència cadastral: 4348873TZ5407H3826BE (part).   
. Parcel·la de 3.750 m², a segregar de la finca registral 27.002, inscrita al Registre de la Propietat de Vinaròs al tom 844, llibre 275, foli 62, inscripció 1ª. Confronta: nord, resta de la finca que se segrega; sud, hospital comarcal; est, avinguda Gil de Atrocillo; i oest, propietat de Vicente Doménech Vives.  
Referència cadastral: 1809235ZC3713B5078CW (part)..   
La parcel·la s'accepta lliure de càrregues i gravàmens i al corrent de qualsevol despesa.  
Segon  
La cessió gratuïta realitzada per l'Ajuntament de Vinaròs, s'efectua amb la condició de destinar la parcel·la a ampliació de l'hospital comarcal i amb subjecció al que establix l'article 111 del Reglament de Béns de les Entitats Locals.  
Tercer  
L'immoble acceptat, s'haurà d'incorporar a l'Inventari General de Béns i Drets de la Generalitat Valenciana en concepte de bé de domini públic afecte al servici sanitari i adscrit a la Conselleria de Sanitat, a la qual corresponen les competències demanials sobre este, inclosa l'administració, defensa i conservació, i inscriure's a nom de la Generalitat Valenciana en el Registre de la Propietat.  
Quart  
Notificar la present resolució a l'ajuntament cedent i procedir a la seua publicació en el Diari Oficial de la Generalitat Valenciana, en compliment del que disposa l'article 44 de la Llei 14/2003, de 10 d'abril, de Patrimoni de la Generalitat Valenciana  
València, 8 de març de 2006.. El conseller: Gerardo Camps Devesa.